Jeon Hee-sook

Jeon Hee-sook (, s. 16. kesäkuuta 1984 Soul) on eteläkorealainen florettimiekkailija, olympiamitalisti ja moninkertainen Aasian-mestari. Huhtikuussa 2021 Jeon oli FIE:n rankingissa 11., mutta hänen paras sijoituksensa on neljäs vuodelta 2009.

Ura

Jeon on kilpaillut aikuisten kilpailuissa vuodesta 2004 lähtien. Ensimmäisiin aikuisten MM-kilpailuihin vuonna 2006. Hän jäi sijalle 27. yksilökilpailussa, mutta saavutti uransa ensimmäisen arvokisamitalin, kun Etelä-Korea oli joukkuekilpailun kolmas. Seuraavan kerran hän osallistui MM-kilpailuihin Antalyassa 2009. Hän saavutti uransa ensimmäisen henkilökohtaisen arvokisamitalin, kun hän oli toinen yksilökilpailussa. Hän hävisi loppuottelussa Aida Šanajevalle. Joukkuekilpailussa Etelä-Korea oli kuudes. Jeon pääsi pääsi urallaan myös World Cupissa ensimmäistä kertaa 10. parhaan joukkoon vuonna 2000, kun hän oli Shanghain kilpailun toinen. Pariisin MM-kilpailuissa 2010 Jeon oli yksilökilpailussa viides ja joukkuekilpailussa hän saavutti MM-pronssia osana Etelä-Korean joukkuetta. Saman vuoden AM-kilpailuissa hän saavutti uransa ensimmäisen Aasian-mestaruuden, kun Etelä-Korean joukkue voitti joukkuekilpailun. Lisäksi hän oli toinen yksilökilpailussa. Hän voitti vuoden 2010 Budapestin World Cup -kilpailun. Catanian MM-kilpailuissa 2011 Jeon oli yksilökilpailun yhdeksäs. Joukkuekilpailussa hän saavutti pronssia. Saman vuoden AM-kilpailuissa hän oli osa kultaa saavuttanutta Etelä-Korean joukkuetta. World Cupin kilpailuista hänen vuoden paras sijoitus oli kolmas.

Jeon osallistui vuonna 2012 ensimmäisiin olympialaisiinsa, kun hän kilpaili Lontoossa yksilö- ja joukkuekilpailussa. Hän pääsi aloittamaan toiselta kierrokselta, mutta hävisi ensimmäisen ottelunsa japanilaiselle Chieko Sugawaralle. Joukkuekilpailun puolivälierissä Etelä-Korea voitti Yhdysvallat 45–31, mutta välierissä Venäjä oli parempi 44–32. Pronssiottelussa Etelä-Korea voitti Ranskan 45–32. Jeon otteli jokaisessa ottelussa. Saman vuoden AM-kilpailuissa Jeon oli yksilökilpailun seitsemäs ja Etelä-Korean joukkue voitti Aasian-mestaruuden joukkuekilpailussa.

MM-kilpailuissa 2013 Jeon oli yksilökilpailun 19. ja joukkuekilpailussa Etelä-Korea oli neljäs. AM-kilpailuissa Jeon voitti sekä yksilökilpailun että oli mukana voittamassa joukkuekilpailua. Yksilökilpailun voitto oli Jeonin ensimmäinen henkilökohtainen arvokisavoitto. Grand Prix -kilpailuissa hänen paras sijoituksensa oli Soulissa kolmas sija. Vuonna 2014 MM-kilpailuissa hän oli yksilökilpailussa 18. ja joukkuekilpailussa neljäs. AM-kilpailuissa hän oli yksilökilpailun toinen ja joukkuekilpailussa Etelä-Korea voitti. Hän oli kolmas World Cupin kilpailuissa, Tauberbischofsheimissa ja Shanghaissa. Moskovan MM-kilpailuissa hän oli yksilökilpailun 12. ja joukkuekilpailussa Etelä-Korea putosi jatkosta puolivälierissä. Vuoden 2015 Singaporen AM-kilpailuissa Jeon eteni yksilökilpailun loppuotteluun voittamalla järjestyksessä singaporelaisen Aarya Berthierin, japanilaisen Shiho Nishiokan, libanonilaisen Mana Shaiton ja kiinalaisen Le Huilin. Loppuottelussa Jeon voitti toisen eteläkorealaisen Nam Hyun-heen. Joukkuekilpailussa Etelä-Korea voitti jälleen mestaruuden. Hän oli toinen Gdanskin World Cupin kilpailussa ja kolmas Havannan Grand Prix'ssa. Vuoden 2016 AM-kilpailuissa Jeon oli yksilökilpailun 14. jouduttuaan luovuttamaan neljännesvälieräottelun. Joukkuekilpailuun hän ei osallistunut ollenkaan. MM-kilpailuissa oli mukana vain joukkuekilpailu, jossa Etelä-Korea oli neljäs. Rion olympialaisissa oli mukana vain yksilökilpailu. Hän voitti toisella kierroksella venezuelalaisen Isis Giménezin 10–9, mutta hävisi kolmannella kierroksella Aida Šanajevalle 15–11.

Leipzigin MM-kilpailuissa 2017 Jeon hävisi neljännesvälierissä saksalaiselle Anne Sauerille 11–10. Joukkuekilpailussa Etelä-Korea putosi ensimmäisellä kierroksella hävittyään Kiinalle. Hongkongin AM-kilpailuissa 2017 Jeon eteni aina välieriin saakka, jossa hävisi kiinalaiselle Huo Xingxinille. Joukkuekilpailussa Etelä-Korean joukkue voitti kultaa. Wuxin MM-kilpailujen yksilökilpailussa Jeon hävisi ensimmäisen ottelunsa Eva Hampelille. Joukkuekilpailussa Etelä-Korea hävisi välierissä Yhdysvalloille. Bangkokin AM-kilpailuissa 2018 Jeon eteni välieriin. Välierissä hän voitti kiinalaisen Fu Yitingin, mutta hävisi loppuottelun japanilaiselle Komaki Kikuchille 15–10. Joukkuekilpailun loppuottelussa Etelä-Korea voitti Japanin. Hän oli toinen Tauberbischofsheimin World Cupissa. Budapestin MM-kilpailuissa Jeon oli yksilökilpailun 19. ja joukkuekilpailussa Etelä-Korea oli kahdeksas. Chiban AM-kilpailuissa Cheon voitti toisella kierroksella vietnamilaisen Thị Thu Phương Nguyễnin, kolmannella kierroksella uzbekistanilaisen Yana Alborovan, puolivälierissä kiinalaisen Fu Yitingin ja välierissä japanilaisen Sera Azuman. Loppuottelussa Jeon voitti japanilaisen Yūka Uenon 9–7. Joukkuekilpailun loppuottelussa Etelä-Korea hävisi Japanille.

Tulokset arvokisoissa

Olympialaiset

Maailmanmestaruuskilpailut

Aasian-mestaruuskilpailut

Lähteet

Eteläkorealaiset miekkailijat
Eteläkorealaiset olympiamitalistit
Vuonna 1984 syntyneet
Elävät henkilöt